L-3/2007

Mál þetta, sem tekið var til úrskurðar fyrr í dag, er höfðað fyrir dómþinginu með beiðni móttekinni 30. október 2007. Málið var þingfest í dag.

Sóknaraðili er X.

Varnaraðili er Z

Sóknaraðili krefst þess að varnaraðili verði svipt fjárræði, sbr. a lið 4. gr. lögræðislaga nr. 71/1997. Þá krefst skipaður talsmaður sóknaraðila þóknunar úr ríkissjóði.

Af hálfu varnaraðila er ekki haldið uppi vörnum í málinu. Skipaður verjandi varnaraðila krefst þóknunar úr ríkissjóði.

Sóknaraðili byggir aðild sína á a-lið 2. mgr. 7. gr. lögræðislaga nr. 71/1997, en sóknaraðili er sonur varnaraðila.

Í beiðni sóknaraðila kemur fram að varnaraðili sitji í óskiptu búi eftir eiginmann sinn H, sem fæddur hafi verið ... og látist hafi árið ... Varnaraðili og H hafi eignast 16 börn, sem séu sameiginlegir lögerfingjar þeirra, að undanskilum þremur börnum sem hafi verið ættleidd frá þeim, þeim A. B. og C. Þessi þrjú börn hafi því ekki hagsmuna að gæta vegna þessa máls.

Systkini sóknaraðila og börn varnaraðila séu eftirtalin: D, E, F, G, I, J, K, L, M, N, O og P. Þeim sé öllum kunnugt um kröfu þessa, sbr. ábyrgðarbréf sem send hafi verið til þeirra hinn .. október síðastliðinn.

Sóknaraðili kveðst telja sýnt að varnaraðili sé ekki fær um að annast og taka ákvarðanir um þær ráðstafanir sem nauðsynlegar séu varðandi fjármál hennar. Eigi það t.d. við um ákvarðanir er varði fasteign í eigu varnaraðila, sem ekki hafi verið notuð af henni lengi, enda sé hún búsett á dvalarheimili H. Ellisljóleiki af hárri gráðu hái varnaraðila mjög í daglegu lífi.

Að öðru leyti sé vísað til atvika máls um að skilyrði a. liðar 4. gr. lögræðislaga séu uppfyllt um að varnaraðili sé ófær um að ráða fjármunum sínum vegna alvarlegs heilsubrests.

Niðurstaða.

Að beiðni sóknaraðila og með vísan til 11. gr. lögræðislaga nr. 71/1997 óskaði dómari eftir því að H léti dóminum í té læknisvottorð um andlegt ástand varnaraðila og hvort varnaraðili sé fær um að annast fjármál sín, sbr. framlagt bréf dags. 30. október 2007.

Vottorð P læknis á H barst dóminum þann 31. október 2007. Í vottorði læknisins, dagsettu þann sama dag, segir m.a.:

“Z hefur árum saman legið á sjúkrahúsinu á ... og undirritaður er einn þeirra lækna sem lengst hefur sinnt henni þar. Undirritaður staðfestir að Z er með elliglöp á mjög háu stigi. Þau birtast þannig m.a. að minni hennar er mjög mikið skert. Andlegt ástand hennar er þannig að hún er ekki fær um að annast fjármál sín.”

Verjandi varnaraðila hefur ekki mótmælt kröfu sóknaraðila og hefur tekið undir að nauðsynlegt sé að varnaraðila verði skipaður fjárhaldsmaður til að fara með fjármál hennar þar sem varnaraðili sé ekki fær um það sjálf.

Dómarinn telur einsýnt af því sem rakið hefur verið og með vísan til framlagðs læknisvottorðs að öðru leyti að varnaraðili sé alls ófær um að fara með fjármál sín og beri því með vísan til a liðar 4. gr. lögræðislaga að fallast á beiðni sóknaraðila um að varnaraðili Z verði svipt fjárræði.

Þóknun skipaðs talsmanns sóknaraðila, E-kvk-ef D-kvk-ef P-kvk-ef hdl., að fjárhæð 62.250 krónur að meðtöldum virðisaukaskatti og þóknun skipaðs verjanda varnaraðila, B-kk-ef G. B-kk-ef hdl. að fjárhæð 62.250 krónur að meðtöldum virðisaukaskatti, greiðist úr ríkissjóði, sbr. 1. mgr. 17. gr. lögræðislaga nr. 71/1997.

Úrskurðarorð:

Varnaraðili, Z, er svipt fjárræði.

Þóknun skipaðs talsmanns sóknaraðila, E-kvk-ef D-kvk-ef P-kvk-ef hdl. og skipaðs verjanda varnaraðila, B-kk-ef G. B-kk-ef hdl., hvor um sig að fjárhæð 62.250 krónur, greiðist úr ríkissjóði.

R-kvk-nf B-kvk-nf